ଇନ୍ଦ୍ରାଣୀ ପଟ୍ଟନାୟକ ଖଣିରେ ଆୟକର ବିଭାଗର ଚଢ଼ାଉ\nଯୋଡ଼ା,୧୧।୧(ଡି.ଏନ.ଏ.): କେନ୍ଦୁଝର ଜିଲା ଯୋଡ଼ା ଖଣିମଣ୍ଡଳ ଅଧୀନ ଉଁଚ୍ଚବାଲି ମହାପର୍ବତସ୍ଥିତ ଇନ୍ଦ୍ରାଣୀ ପଟ୍ଟନାୟକ ଓ ସ୍ଥାନୀୟ ଡି. ଆର୍ ପଟ୍ଟନାୟକ ଖଣି କାର୍ଯ୍ୟାଳୟରେ ଶୁକ୍ରବାର ଏକକାଳୀନ ଆୟକର ବିଭାଗ ପକ୍ଷରୁ ଚଢ଼ାଉ କରାଯାଇଛି। ୨ ଖଣିର ବିଭିନ୍ନ ନଥିପତ୍ର ଓ ଦସ୍ତାବିଜ୍ ଯାଞ୍ଚ କରାଯାଇଛି। ଆୟକର ଫାଙ୍କିଥିବା ନେଇ ଚଢ଼ାଉ କରାଯାଇଥିବା ସୂଚନା ମିଳିଛି।\nଇନ୍ଦ୍ରାଣୀ ପଟ୍ଟନାୟକ ଖଣିରେ ଆୟକର ବିଭାଗର ଚଢ଼ାଉ\t January 11th, 17:59 PM January 11th, 19:40 PM\nପୂର୍ବରୁ ଖଣି ଅନିୟମିତତାରେ ଇନ୍ଦ୍ରାଣୀ ପଟ୍ଟନାୟକ ଖଣି ନଜରକୁ ଆସିଥିଲା। ସିଇସି ଶାହା କମିଶନ୍ଙ୍କ ଗସ୍ତ ବେଳେ ଖଣି ଅନିୟମିତତାରେ ଯାଞ୍ଚ ପାଇଁ ଉକ୍ତ ଖଣିକୁ ଯାଇଥିଲେ। ଦୀପ୍ତି ରଞ୍ଜନ ପଟ୍ଟନାୟକ (ଡି.ଆର .ପଟ୍ଟନାୟକ) ଇନ୍ଦ୍ରାଣୀ ପଟ୍ଟନାୟକଙ୍କ ସ୍ବାମୀ। ଏହି ଖଣିରେ ମଧ୍ୟ ବ୍ୟାପକ ଅନିୟମିତତା ହୋଇଥିବା ଅଭିଯୋଗ ହୋଇଥିଲା। ଇନ୍ଦ୍ରାଣୀ ପଟ୍ଟନାୟକ ହେଉଛନ୍ତି ବର୍ତ୍ତମାନର ପିସିସି ଅଧ୍ୟକ୍ଷ ନିରଞ୍ଜନ ପଟ୍ଟନାୟକଙ୍କ ଭାଇବୋହୂ ଏବଂ ଦୀପ୍ତିରଞ୍ଜନ ପଟ୍ଟନାୟକ ନିରଞ୍ଜନ ପଟ୍ଟନାୟକଙ୍କ ନିଜ ଭାଇ ବୋଲି ଜଣାଯାଇଛି।
